Park Royal Vehicles

Park Royal Vehicles係英國倫敦一間巴士車身製造廠，佢亦有幫手出鐵路列車同埋貨車駕駛室等等。

間公司係源自Hall Lewis喺1924年開展嘅車身生產業務。1930年Hall Lewis執笠，車身生產業務俾人買咗並改叫Park Royal Coachworks，1946年再變成Park Royal Vehicles。

1947年，Park Royal Vehicles收購另一間巴士車身製造廠Charles H. Roe，兩間公司喺1949年一齊俾Associated Commercial Vehicles收購。Park Royal Vehicles喺1962年成為利蘭一部分，再喺1968年成為英國利蘭汽車公司一部分。

1970年代尾，Park Royal Vehicles廠房出現工業行動，令利蘭泰坦嘅生產進度被大幅拖慢，結果令Park Royal Vehicles間廠喺1980年7月執笠。

巴士生產商
英國公司